**Klub slovenských turistov Orava Dolný Kubín,**

**Matúškova 32, 02601 Dolný Kubín**

**Interná smernica 2/2022**

**Podmienky prijatia za člena**

**Klubu slovenských turistov Orava Dolný Kubín**

**Klub Slovenských turistov ORAVA Dolný Kubín**

**INTERNÁ SMERNICA**

**č.2/2022**

**o podmienkach prijatia za člena KST Orava Dolný Kubín**

**čl. 1**

**Predmet predpisu**

Vykonávací predpis Klubu slovenských turistov Orava Dolný Kubín (ďalej len „KST Orava“)

o podmienkach prijatia za člena KST Orava konkretizuje podmienky členstva v klube v zmysle

stanov KST Orava.

**Čl. 2**

**Podmienky prijatia**

**1.** Záujemca o členstvo do KST Orava podá kompletne vyplnenú prihlášku bez úhrady členského.

**2**. Záujemca sa aktívne zúčastňuje turistických akcií oddielu v zmysle ročného plánu. Turistických akcií sa zúčastňuje na vlastné riziko. Pre záujemcu o členstvo v KST Orava, neplatia výhody člena klubu (preplatenie cestovného, zľavy na chatách, poistenie.)

**3.** Aktívna účasť záujemcov o prijatie do KST Orava je minimálna účasť na piatich turistických akciách v roku podania prihlášky.

**4.** O členstvo môžu požiadať občania mesta Dolný Kubín, resp. občania obcí v okrese Dolný Kubín, kde nie je zriadený Klub KST a občania družobných miest mesta Dolný Kubín.

**5.** Po splnení podmienok o prijatie do KST Orava bude záujemca spravidla prijatý od 1.1. nasledujúceho roku.

**čl. 3**

**Ostatné ustanovenia**

Okolnosti neupravené týmto vykonávacím predpisom sa riadia Stanovami KST Orava.

Ing. Miroslav Benko

Predseda KST Orava